  Туспуктэм: Ижкар администрацилэн пресс-службаез Наталия Сильвестрова 0+ 18-19 южтолэзе Удмуртиын Г. А. Кулакова нимо огъетын куасэн бызьылонъя Г. А. Кулакова нимо марафон ортчоз. Со сярысь Ижкар администрацилэн пресс-службаез ивортӥз. Бызьылонъёс витетӥзэ ортчо ни. Радъясьёс бызьылӥсьёслы 6 секыт но тунсыко дистанциос дасязы 18-тӥ южтолэзе эрико амалэн ӵошатскозы. Воргоронъёс 50 иськемез, нош нылкышноос 25 иськемез ортчозы. Озьы ик воргоронъёс но нылкышноос понна 12,5 иськемъем трасса дасялозы. Нош нылпиос 500 метрез но 1 иськемез бызьыны быгатозы. Озьы ик 12,5 иськемъем корпоративной зачёт луоз. 19-тӥ южтолэзе классика амалэн бызьылозы. Воргоронъёс 30 иськем, нылкышноос 20 иськем, со сяна, 10 иськемъем огъя трасса но луоз. Бызьылонъёсы пыриськон понна нырысь гожтӥськыны кулэ луоз. Куронъёсын пыр-почгес тодматскыны но куриськон сётыны чӧлсконпусъя луэ. Тодэ вайытом, Удмуртиысь дышетскисьёслы но студентъёслы «Гвардия» спартакиадалэн муниципал люкетаз пыриськыны ӵекто. Тегъёс: Удмуртия Спорт куасэнбызьылон ГалинаКулакова  